Albertwaterval

Die Albertwaterval is in die Umgenirivier en tussen die Karkloofheuwels, naby die dorpie Albert Falls en die Albert Falls-dam. Die waterval lê 22 km van Pietermaritzburg in die rigting van Greytown, by die koördinate .

Die waterval is nie baie hoog nie en is in die vorm van 'n hoefyster. Vroeër was hier 'n klein hidroëlektriese kragsentrale.

Die waterval is waarskynlik vernoem na prins Albert, die eggenoot van koningin Victoria.

Kategorie:KwaZulu-Natal
Kategorie:Watervalle in Suid-Afrika